钦定古今图书集成/历象汇编/庶征典/第167卷 > 《白雉赋》前人
## 钦定古今图书集成/历象汇编/庶征典/第167卷 > 《白雉赋》前人

“览太极之妙化兮，产灵物之何奇。伊缤缤之仙雉兮，
孰剪瑶琼而为之姿？惟南荒之极炎兮，薄阴气而相
持。疑素娥之融液兮，锥羽毛而不辞。故炎以为绛冠
绀跖兮，阴以为霜翎雪衣。愬玉京而铸肤兮，素蛾蛾
而琢肌。然不能以超寥廓兮，托人间以为依。岂无见
而偶出兮，兆治世之德禧。惟成周之圣明兮，烝至治”
于凫鹥。充协气之薰洽兮，合宇宙以为祺。海鲵伏而
不波兮，风不鸣条而雨时。衣裳皇皇而端拱兮，万国
朝而宾四裔。彼越裳之垠绝兮，渺万里之航梯。献兹
禽以为瑞兮，羌能使其天赋之移？恍前梦之窜蛮兮，
拔《文身》之陆离。徙千仞于南溟兮，为盛朝之羽仪。望
同群之采采兮，立缟素于缯𫄨。迥雪“寒而月薄兮，发
孤鸾其谁知？至汉中而后出兮，聊亦与世道而游嬉。
彼新莽之执以为乐兮，固将以白头大夫而待之。忽
千载之不闻兮，宁不老死于山巅水湄。岂风日之清
明兮，顾不惊猜于童儿。誓重来之何日兮，指西风以
为期。幸麟趾之再应兮，凤喈喈而鸣岐。舍兹时而不
随兮，复将何为？”为《招雉》之歌曰：“结金精兮构乾坤，应
明德兮仪九天，慎尔时兮燕雀先。”